Ľubica (prítok Slatiny)

Ľubica je potok na Hornom Pohroní, na území okresov Detva a Zvolen. Je to ľavostranný prítok Slatiny, meria 8,6 km a je tokom IV. rádu. 

Pramení v Javorí, v podcelku Podlysecká brázda, na juhovýchodnom svahu Veľkého Lysca (886,4 m n. m.) v nadmorskej výške okolo 710 m n. m., na území obce Vígľašská Huta-Kalinka, pri osade Podlysec. Najprv tečie na sever, zľava priberá krátky prítok spod Červeného vrchu (696,9 m n. m.) a preteká osadou Červená Voda. Vteká do podcelku Lomnianska vrchovina, stáča sa na severozápad a zľava priberá prítok z oblasti Bučiny. Napokon sa opäť stáča na sever a východne od osady Slatinka ústi v nadmorskej výške okolo 325 m n. m. do Slatiny.

Referencie 

Potoky na Slovensku
Povodie Slatiny
Vodné toky v Javorí
Vodné toky v okrese Detva
Vodné toky v okrese Zvolen